Hverken hun eller ægtemanden kunne tjene det store på deres skriverier. Da Helge Rode i højere grad end hende fastholdt rollen som poeten, blev det efterhånden Edith Rodes opgave at skaffe smør på brødet, og fra [[1913]] begyndte hun ved siden af sit forfatterskab at arbejde som [[journalist]] på ''[[Berlingske Tidende]]'', en karriere hun havde de næste cirka tredive år, mens der var en familie, der skulle forsørges. Hun udgav stadig digte, [[roman]]er, [[novelle]]r (hvoraf mange ud over i bogform også blev udgivet i aviser eller blade), [[Kogebog|kogebøger]] (bl.a. i samarbejde med datteren Asta), rejsebøger, samt to filmmanuskripter.
Historie Journalistik Kultur